Dieremaniere op Bloss - Bloss Magazine
Dieremaniere op Bloss
July 5, 2017 by Christelle Boshoff
Een van die grootste uitdagings wat enige troeteldier eienaar teekom is om altyd seker te maak dat ons troeteldiere gelukkig en gesond is. Ek glo vas dat diere oorgelaat is aan die genade van mense. Daarom sien ek baie uit om die beste advies, feite en ervarings met almal te deel.
Hiermee stel ek myself aan julle voor, my naam is Christelle Boshoff, die nuwe diereredaktrise van die BLOSS tydskrif. Ek was nog altyd absoluut mal oor nuwe uitdagings en spandeer baie van my tyd saam met my familie en vriende en aan my beroep as rekenmeester. Alhoewel ek baie van my werk hou, het ek dit goed gedink om bietjie uit my gemaksone te tree en by die nuwe Bloss familie aan te sluit.
Ek is so opgewonde om saam met al ons “BLOSSers” meer te leer oor ons geliefde “furry-friends”.
Troeteldiere was nog my hele lewe lank deel van ons gesin. Ek is vir die afgelope drie jaar getroud met die grootste diereliefhebber wat ek al ooit teëgekom het.
Ons as getroude paartjie is die gelukkige eienaars van twee pragtige honde, Toffie en Luna. Daar is nie genoeg woorde om die geluk wat die twee troeteldiere vir ons bring te beskryf nie.